
 24.9.2013
 BG
 Официален вестник на Европейския съюз
 L 252/14
 РЕГЛАМЕНТ ЗА ИЗПЪЛНЕНИЕ (ЕС) No 914/2013 НА КОМИСИЯТА
 от 23 септември 2013 година
 за установяване на бюджетни тавани за 2013 г., приложими към някои схеми за директно подпомагане, предвидени в Регламент (ЕО) No 73/2009 на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) No 1290/2005, (ЕО) No 247/2006, (ЕО) No 378/2007 и за отмяна на Регламент (ЕО) No 1782/2003 (1), и по-специално член 51, параграф 2, първа алинея, член 69, параграф 3, първа алинея, член 123, параграф 1, първа алинея, член 131, параграф 4, първа алинея и член 142, буква в) от него,
 като има предвид, че:
 (1)
 Следва да се установят бюджетните тавани за 2013 г. за всяко от плащанията по членове 52, 53 и 54 от Регламент (ЕО) No 73/2009 за държавите членки, които през 2013 г. прилагат схемата за единно плащане, предвидена в дял III от същия регламент.
 (2)
 Следва да се установят бюджетните тавани за 2013 г. за специфичното подпомагане, предвидено в дял III, глава 5 от Регламент (ЕО) No 73/2009, за държавите членки, които през 2013 г. използват възможностите, предвидени в член 69, параграф 1 или член 131, параграф 1 от същия регламент.
 (3)
 Съгласно член 69, параграф 4 от Регламент (ЕО) No 73/2009 ресурсите, които могат да бъдат използвани за всяка обвързана с производството мярка, предвидена в член 68, параграф 1, буква а), подточки i), ii), iii) и iv) и букви б) и д), се ограничават до 3,5 % от националните тавани, посочени в член 40 от същия регламент. За повече яснота Комисията следва да публикува таваните, произтичащи от сумите, които държавите членки са съобщили във връзка със съответните мерки.
 (4)
 Съгласно член 69, параграф 6, буква а) от Регламент (ЕО) No 73/2009 сумите, изчислени в съответствие с член 69, параграф 7 от същия регламент, са посочени в приложение III към Регламент (ЕО) No 1120/2009 на Комисията от 29 октомври 2009 г. за определяне на подробни правила за прилагането на схемата за единно плащане, предвидена в дял III от Регламент (ЕО) No 73/2009 на Съвета (2). От съображения за яснота Комисията следва да публикува сумите, съобщени от държавите членки, които те възнамеряват да използват в съответствие с член 69, параграф 6, буква а) от Регламент (ЕО) No 73/2009.
 (5)
 От съображения за яснота е целесъобразно да се публикуват бюджетните тавани за схемата за единно плащане за 2013 г., след като от таваните, посочени в приложение VIII към Регламент (ЕО) No 73/2009, бъдат приспаднати таваните за плащанията, посочени в членове 52, 53, 54 и 68 от същия регламент. Сумата, която следва да бъде приспадната от посоченото приложение VIII с оглед финансиране на специфичното подпомагане по член 68 от Регламент (ЕО) No 73/2009, отговаря на разликата